Henare PeeniHon PEENI HENARE (Minister of Defence): E te Māngai o te Whare ka noho tonu ahau ki roto i te reo Māori. Kua papā te kakau o te hoe ki te hīpapa o te waka tīwaiwai kia hoe atu rā koe ki te wāhi i whakataukītia ai e ō tātou mātua e ō tātou tūpuna. Kua takahia atu rā koe i te ara whānui i heke ai a Māui ki te pō ki te anu mātao ki te rua o tapoko rau ka whakapiki atu rā ki te whakamaunga kekete kekete mai ai te kekete e ara mai ai te ara. Nō reira haere e te kawa tū nuku haere e te kawa tū rangi haere e te kawa tū papa i tū ai a Tāne. Ka kī atu ahau ka mokemoke nei te Iwi Māori e pupuru nei i te tapu o te Tiriti o Waitangi kia tiro atu ka pēhea nei ki tua o pae tawhiti. Engari i tēnei wā ka kī atu ka mokemoke nei tō Ope Kātua a Ngāti Tūmatauenga a Te Tauaarangi a Te Taua Moana. Ka kī atu rā ahau ki a koe haere haere whakangaro atu rā. Āpiti hono tātai hono ko rātou ki a rātou āpiti hono tātai hono ki a tātou te hunga ora. Ka kī atu ahau ki te Kīngi hou ki te Kīngi Tiare III ka mataara tonu nei tō Ope Kātua ka mataara tonu nei a Ngāti Tūmatauenga ka mataara tonu nei a Te Tauaarangi ka mataara tonu nei a Te Taua Moana. Ka mataara tonu nei tō iwi Māori e tiro atu ana ki te Tiriti o Waitangi he kawenata tapu he kawenata kua tūāpapangia te āhuatanga o Aotearoa i ēnei rā. Koinā tāku e kī atu ana ko ngā tapuwae o ōna mātua o ōna tūpuna kei runga tonu i te marae o Waitangi. Kāore e kore ko te inoi a Ngāpuhi otirā te motu whānui kia hoki mai te Kīngi hou ki runga i tōna marae ki runga o Waitangi ā taihoa ake nei.Me mutu au waku kōrero ki te Whare i te rā nei ki roto i ngā kupu i tupu nei tēnei pononga a tana hāhi. E mea atu ana karaipiture a Matiu Haere mai ki a au te hunga e māuiui ana e taimaha ana māku koutou e whakaokioki māku koutou e whakataha." Koinā tāku e poroporoaki ake atu nei ki te Kuīni haere haere whakahokia mai ngā rārangi kōrero ki tō tātou Kīngi hou tēnā koe tēnā koutou kia ora tātou. [Mr Speaker I will remain in the Māori language. The handles of the paddles will boom on the dugout canoe so you can paddle to the place that has been proverbialised by our parents and ancestors. You have travelled the wide path by which Māui descended to the place of departed spirits to the cold to the numerous boggy holes and then ascended the fixed rope and the way rose up. Therefore farewell to you who have walked the earth to you who have walked the great heavens and who have stood on the earth where Tāne stood. I declare that the Māori people are bereft as they retain the sacred nature of the Treaty of Waitangi to see what will be over the long term. However at this time I declare your New Zealand Defence Force is bereft; the army the air force and the navy. I say to you go depart to the place of the unseen. The lines of descent are unbroken let the dead be with the dead the lines of descent are unbroken to us the living.I say to the new King to King Charles III the Defence Force is still on guard: the army is still on guard the air force is still on guard and the navy is still on guard. Your Māori people are still on guard surveying the Treaty of Waitangi a sacred covenant a covenant that laid the foundation for the Aotearoa we know today. I will say that the footsteps of his forefathers and his ancestors are imprinted on Waitangi marae. No doubt Ngāpuhi as well as the whole country appeal for the new King to return to his marae at Waitangi very soon. I should finish my speech to the House today with words this disciple of his faith grew up with. According to the Gospel of Matthew "Come to me all you who are weary and burdened and I will give you rest." That is my farewell to the Queen farewell pass the speaking ranks to the new King I acknowledge you I acknowledge you all be well one and all.]"